Title: A1.8. Projecte. Creació d'una estructura resistent
Course: Tecnologia 3r ESO 1r T

PROJECTE 1 CONSTRUEIX UN PONT RESISTENT

A continuació farem un projecte tecnològic on posarem en pràctica totes les fases del procés tecnològic:

Necessitat o problema

Hem estudiat les estructures a la matèria de tecnologia, i volem fer un concurs a la classe per veure qui serà capaç de construir un pont amb una estructura el més resistent possible per aguantar pes.

Condicions Inicials

L’altura del pont no pot superar els 30 cm.
L’estructura es farà amb rotllets de paper fets amb fulles de paper de diari.
El pes total del pont no pot superar els 400 grams El pont ha de ser transitable.
Per fer la part de la carretera o pas, es pot posar un tros de cartolina fina.
S’utilitzarà pegament termofusible o cola blanca per a les unions, màxim una barra de pegament per pont.

Prova de càrrega

Una vegada acabat el projecte, es sotmetrà a una prova de càrrega, col·locant el pont entre dues taules, i sotmetent-lo a una sèrie de pesos que s’aniran incrementant successivament fins arribar a la ruptura.

L’estructura haurà de suportar com a mínim un pes de 3 kilograms. La nota serà en funció del pes que hagi aguantat

En la tramesa:

MEMÒRIA DEL PROJECTE

La memòria del projecte ha d’estar feta a ordinador

Què has d’entregar dins del projecte

1.- PORTADA. Ha de contenir com a mínim la següent informació.

• Títol del projecte realitzat
• Nom dels membres del grup.
• Grup i Curs.
• Una fotografia relacionada amb el projecte realitzat.

2.- INDEX. Ha de recollir tots els apartats tractats a la memòria.

3.- PROPOSTA DE PROJECTE. S’ha d’adjuntar la proposta en la que es planteja el projecte a realitzar.

4.- PLÀNOLS. S’ inclouran en el següent ordre:

• Esborranys i croquis de la solució del grup.
• Alçat, planta i perfil acotats

5.- PLA DE TREBALL. Indicant els passos i el que s’ha fet dia a dia. Es poden incorporar fotografies del procés de construcció de l’estructura.

6.- FULLA D’INCIDÈNCIES. Han d’aparèixer els problemes sorgits durant la construcció del projecte i la solució adoptada.

7.- LLISTA DE MATERIALS. Han d’explicar-se tots els materials emprats.

8.- LLISTA D’EINES. S’indicaran totes les eines emprades.

9.- PRESSUPOST. Necessitaràs consultar la Taula2. Preu de materials.

10.- PROVA DE CÀRREGA. En aquest apartat s’ha d’indicar la utilitat del projecte, la funcionalitat, l’estètica, el disseny, el pes que ha aguantat, etc.

11.- POSSIBLES MILLORES. Indicar quines millores es podrien fer al projecte una vegada finalitzat.

Una vegada feu la tramesa de la tasca es marca la compleció de manera automàtica.

La tasca és una activitat avaluable, té tramesa i té avaluació per part del teu professor a través de la rúbrica que veuràs al final del projecte

Info Aquesta tasca té seguiment de compleció, perquè es mostri l'activitat com completada cal que facis la tramesa.

Aquesta activitat és per a fer en grup. El teu professor t'indicarà amb quin grup has de treballar. Tot i treballar en grup, cadascú de vosaltres heu de penjar la memòria a la tramesa en format pdf.

Grading form:

Rúbrica d'avaluació projecte estructures

Actitud, interès, participació, comportament.

- No ha mostrat interès, la seva actitud i comportament no ha estat adequada.
- Ha mostrat interès per la feina, tot i que la seva actitud i comportament podria millorar
- Ha mostrat molt d'interès per la feina i la seva actitud i comportament han estat correctes.
Respecte a les normes de seguretat i del Taller

- Se li ha de cridar l'atenció constantment perquè no respecta les normes
- Respecta les normes de seguretat i del taller, tot i que de vegades se li ha de cridar l'atenció
- Respecte sempre les normes de seguretat i del taller.
Acabat del pont, estètica, pulidesa.

- El pont no està ben acabat, estèticament li falten coses com pintar, no està pulit.
- El pont està acabat, tot i que estèticament podria haver quedat millor si haguessin tingut més cura.
- El pont està acabat, i estèticament és correcte.
Prova de càrrega

- No supera els 3 kg
- Aguanta entre 3 kg i 5 kg
- Aguanta entre 5 i 6 kg
- Aguanta més de 6kg de pes
Memòria del projecte

- No entrega la memòria
- Entrega la memòria incomplerta
- Entrega la memòria, però hi ha apartats que poden millorar
- Entrega la memòria amb tots els apartats correctes.