Title: A1.7. Pressupost econòmic del projecte tecnològic
Course: Tecnologia 3r ESO 1r T

CALCULEM EL PRESSUPOST D’UN PROJEC-TE

La importància dels càlculs o pressupost econòmic

Dins de la memòria trobem l’apartat de càlculs, que haurem de fer per poder determinar el pressupost que necessitarem per a poder dur a terme la construcció de l’objecte o projecte tecnològic.

Hi ha moltes maneres de fer un pressupost, però normalment se solen agrupar les despeses per partides o conceptes.

Les partides més importants són les que corresponen a:

-          Matèries primeres o materials

-          Maquinària

-          Mà d’obra

-          Energia consumida

-          Transport i impostos

Un pressupost ha de tenir en compte la utilització d’elements de qualitat, doncs el projecte ha de complir unes condicions i ha de tenir unes garanties.

Per poder dura terme aquesta activitat, has de tenir un programa de fulls de càlcul. Pots decarregar-te el Libreoffice d'aquesta pàgina web.

En la tramesa:

Treballem el pressupost del projecte. Has d’acabar-lo de realitzar.

Treball en parelles. Descarrega’t al teu ordinador el pressupost que està fet en aquest full de càlcul.

Fixa’t en la part inferior del document, veuràs que hi ha tres fulles anomenades:

- Partida materials
- Partida mà d’obra
- Partida terreny

Analitzem la fulla ‘Partida de materials’:

Veiem que hi ha una descripció, amb els metres quadrats de paret que s’han de construir per cada tipus de sala de l’habitatge.

Després veiem diferents materials amb el seu preu unitari.

Finalment hi ha el càlcul de l’import que es gastarà de cada tipus de material tenint en compte els m^2 de paret de l’habitatge. I un import total de materials.

Ara et toca treballar a tu.

Imagina’t que per construir aquest habitatge, s’ha necessitat el treball de 2 ajudants, de 2 oficials de 2ª i de 3 oficials de 1ª.

A més també ha participat en la construcció un electricista, durant 35 hores, i cobrant 17€/h; un lampista, durant 17h, cobrant a 20€/h, un pintor amb el seu ajudant, que han cobrat 35€/h entre tots dos, i han estat 6 dies pintant. A més, va venir un fuster a fer les portes de la casa, i va treballar durant 4 dies i mig, i va cobrar a 26€/h. I finalment, un ferrer, que va fer unes reixes per les finestres, i va estar 14h cobrant a 18€/h.

Tot això sense comptar el material.

Si mires la partida de material, n’hi ha que falta, doncs només hi ha el material pròpiament de la construcció, i els cables, però faltaria:

Pintura, que va costar 2,4€/l i per cada m^2 necessites 0.5litres.

Tub de coure i plàstic per la fontaneria,  costava 0,6€ el metre lineal de plàstic i 1,78€ el metre lineal de coure. Has de tenir en compte que es van necessitar 12 metres de coure i 19 metres de plàstic.

De fusta, hem de tenir en compte que a la casa hi ha 8 portes, a 346€ cadascuna.

D’acer per fer les reixes, doncs vam pagar 456€ en total pel material.

Has d’afegir tot el que creguis amb aquesta informació que tens al pressupost per acabar-lo.

Finalment, has d’afegir una fulla que s’anomeni TOTAL, on es vegi la suma de cadascuna de les partides. Aquesta fulla a més, haurà de tenir un apartat d’IVA d’un 21%, i finalment un import final total.

Quan tinguis el teu pressupost acabat, guarda’l i contesta el qüestionari amb les dades que t'hagi donat. Tot i que heu treballat en parella, pugeu la tasca cadascú de vosaltres.

Info Respon el qüestionari relatiu als resultats obtinguts amb el teu full de càlcul.