Title: A1.3. Busca el centre de gravetat
Course: Tecnologia 3r ESO 1r T

REPTE BUSCA EL CENTRE DE GRAVETAT D'ALGUNS OBJECTES

En aquest repte et proposem que busquis el centre de gravetat d'alguns objectes que tu mateix faràs segons el que s'indica a continuació:

Material que necessitaràs:

1. un estenedor de roba o fil on penjar objectes
2. una pinça de la roba
3. un fil amb una plomada. (un fil on li hauràs col.locat alguna cosa que pesi al final)
4. cartolina o cartró
5. tisores
6. transportador d'angles
7. llapis i rotulador

Objecte 1: Fes una figura amb la cartolina o cartró d'un triangle rectangle, els costats que formen l'angle de 90º han de mesurar 27 cm.

Objecte 2: Fes una figura amb la cartolina o cartró d'un vaixell, que tingui la base com un trapezoide. Ha de mesurar el que t'indica la figura.   b=20 B=16 h=18  en centímetres.

Objecte 3. Dibuixa la torre de Pisa a la cartolina, dona-li una inclinació d'uns 40 graus amb un transportador d'angles. L'alçada de la torre ha de mesurar 20 cm. Per no fer torres diferents, dibuixarem la torre com si fos un rectangle. l'amplada de la torre serà de 4 cm.

Objecte 4. Dibuixa la torre de Pisa a la cartolina i dona-li una inclinació d'uns 15 graus amb un transportador d'angles. L'alçada de la torre ha de mesurar 20 cm. Per no fer torres diferents, dibuixarem la torre com si fos un rectangle. l'amplada de la torre serà de 4 cm.

Procediment:

Ara agafa aquests objectes i penja'ls amb la pinça de la roba a l'estenedor.

Enganxa el fil amb la plomada de la pinça de roba que agafa l'objecte.

Dibuixa-hi amb el llapis una línia vertical utilitzant com a guia el fil de la plomada.

Repeteix l'operació penjant l'objecte de dos o tres punts diferents.

L'encreuament de les tres línies és el centre de gravetat

En la tramesa:

Resultat i Conclusió

Quan tinguis marcats els punts de gravetat de tots els objectes, repassa'l amb el rotulador. Fes una fotografia dels objectes amb el seu punt de centre de gravetat i els penges a la tasca.

A continuació, completa les preguntes del qüestionari.

Una vegada feu la tramesa de la tasca es marca la compleció de manera automàtica.

Info Aquesta tasca té seguiment de compleció, perquè es mostri l'activitat com completada cal que facis la tramesa.